Načelnik policije oko 21 sat krivudao po cesti pa odbio alkotest

Načelnik policije udaljen je iz službe nakon što je krivudao cestom te odbio alkotest.

Riječ je o načelniku za sigurnost Davoru Posiloviću iz zagrebačke policije, a incident je počinio vozeći privatni automobil kod Zaprešića, otkriva Index.

Policijska postaja Zaprešić još je 27. studenoga u 21.14 sati primila dojavu građanina kako vozač osobnog automobila renault megane čini više prometnih prekršaja.

“Utvrđeno je da je vozač, načelnik Sektora za javni red i sigurnost Policijske uprave zagrebačke, van službe počinio više prekršaja iz Zakona o sigurnosti prometa na cestama te će biti prekršajno procesuiran.

Policijska postaja Zaprešić tijekom noći nije mogla stupiti u kontakt s navedenim niti osobno niti putem telefona, a sukladno tome nisu mogli potvrditi navode o vožnji pod utjecajem alkohola.

Idućeg dana po dolasku na radno mjesto navedenom je načelnik PU zagrebačke ponudio alkotestiranje, a on je to odbio, nakon čega ga je načelnik isključio iz službe. Policija nastavlja s kriminalističkim istraživanjem”, odgovorili su Indexu u petak iz policije.

Objava Načelnik policije oko 21 sat krivudao po cesti pa odbio alkotest pojavila se prvi puta na Danica.hr.