Policija u 7.30 ujutro vozačici dala alkotest. Gdje li se samo tako rano ‘našvasala’?

Prometna policija nije mogla vjerovati svojim očima kad je 36-godišnju vozačicu u četvrtak u 7.30 ujutro podvrgnula alkotestiranju.

Žena je napuhala čak 2,40 promila, a ispostavilo se i kako joj je vozačka dozvola istekla prije četiri godine. S obzirom na količinu alkohola, vesela je vozačica vjerojatno ‘ružila’ do jutra.

Međimurska policija priopćila je kako je vozačica zaustavljena u Štrukovcu, na cesti između Čakovca i Murskog Središća. Odmah je uhićena i privedena u policijsku postaju.

“Zbog počinjenih prekršaja vozačici su uručeni obavezni i prekršajni nalozi te je sankcionirana izricanjem novčane kazne u ukupnom iznosu od 11.000 kuna i primjenu zaštitne mjere zabrane upravljanja vozilima B kategorije u trajanju od tri mjeseca“, otkrili su u čakovečkoj policiji.

Objava Policija u 7.30 ujutro vozačici dala alkotest. Gdje li se samo tako rano ‘našvasala’? pojavila se prvi puta na Danica.hr.